**1937 m. Europos vyrų krepšinio čempionatas** – antrosios žemyno vyrų krepšinio pirmenybės, surengtos 1937 m. gegužės 2–7 d. Rygoje (Latvija). Jose dalyvavo aštuonių valstybių nacionalinės rinktinės. Pirmenybių šeimininkai latviai gynė Europos čempionų titulą, kurį buvo iškovoję 1935 m. vykusiame 1935 m. Europos vyrų krepšinio čempionate Ženevoje (Šveicarija).

Lietuvos rinktinė
-----------------

Lietuvos rinktinę ruošė Amerikos lietuvis Feliksas Kriaučiūnas, kartu buvęs ir treneriu, ir žaidėju. Treniruojamasi buvo Kūno kultūros rūmuose Kaune, o vėliau – Vilkaviškio apskrityje, gydytojo Antano Jurgelionio sodyboje. Šeimininkas sportininkams leido ne tik gyventi pas save, bet ir juos maitino. Sportinę aprangą nupirko valstybė. Į Europos čempionatą Lietuvos rinktinė važiavo be entuziazmo: dar buvo gyvi prisiminimai apie itin skaudų pralaimėjimą latviams 1935 m. o ir 1937 m. vėl buvo pralaimėtos draugiškos rungtynės tai pačiai komandai rezultatu 29:41. Kiti lietuvių varžovai taip pat buvo stiprūs.

Tapę čempionais, krepšininkai į Kauną grįžo traukiniu. Visur jų laukė džiūgaujančių sirgalių minios. Ypač gražiai jie buvo pagerbti Joniškio geležinkelio stotyje ir Kaune. Į Kauno Kūno kultūros rūmus rinktinė vyko atviraisiais automobiliais, pro juos sveikinančių kauniečių minias. Į pačius rūmus jie buvo įnešti ant rankų.

Pirmenybių eiga
---------------

### Grupės varžybos

Pirmajame turnyro etape komandos buvo suskirstytos į dvi grupes po keturias ekipas. Kiekviena rinktinė sužaidė po vienerias rungtynes su visomis savo grupės komandomis. Pirmąsias dvi grupės vietas iškovojusios ekipos pateko į čempionato pusfinalius, o likusios komandos varžėsi dėl 5-8 vietų. Už pergalę grupėje buvo skiriami 2 taškai, už pralaimėjimą – 1 taškas.

#### A grupė

| Komanda | Taškai | Laimėta | Pralaimėta | Pelnė tšk. | Praleido tšk. | Skirtumas |
| --- | --- | --- | --- | --- | --- | --- |
| Lietuva Lietuva | **6** | 3 | 0 | 63 | 42 | +21 |
| Italija Italija | **5** | 2 | 1 | 52 | 42 | +10 |
| Estija Estija | **4** | 1 | 2 | 79 | 65 | +14 |
| Egiptas Egiptas (nebaigė pirmenybių) | **2** | 0 | 3 | 22 | 67 | –45 |

|  |  |  |  |
| --- | --- | --- | --- |

Rungtynių **nugalėtojai** paryškinti

|  |  |  |
| --- | --- | --- |
| **Italija** | **30 – 20** | Estija |
| **Estija** | **44 – 15** | Egiptas |
| **Lietuva** | **22 – 20** | Italija |
| **Lietuva** | **20 – 15** | Estija |
| **Lietuva** | **21 – 7** | Egiptas |
| **Italija** | **2 – 0** (be kovos) | Egiptas |

Egipto krepšininkai prieš Italiją laimėjo rezultatu 31:28, bet šiai užprotestavus rungtynes, turėjo įvykti šių rungtynių peržaidimas. Egiptiečiai nesutiko peržaisti ir jiems buvo įskaitytas techninis pralaimėjimas 0:2. Nesutikdami su tokiu sprendimu egiptiečiai dėl 5-8 vietų rungtynėse su Latvija ir Čekoslovakija taip pat nedalyvavo ir jiems vėl buvo įskaityti techniniai pralaimėjimai 0:2.

#### B grupė

| Komanda | Taškai | Laimėta | Pralaimėta | Pelnė tšk. | Praleido tšk. | Skirtumas |
| --- | --- | --- | --- | --- | --- | --- |
| Lenkija Lenkija | **5** | 2 | 1 | 84 | 73 | +11 |
| Prancūzija Prancūzija | **5** | 2 | 1 | 75 | 69 | +6 |
| Latvija Latvija | **5** | 2 | 1 | 95 | 63 | +32 |
| Čekoslovakija Čekoslovakija | **3** | 0 | 3 | 49 | 98 | –49 |

|  |  |  |  |
| --- | --- | --- | --- |

|  |  |  |
| --- | --- | --- |
| **Prancūzija** | **26 – 19** | Čekoslovakija |
| **Prancūzija** | **29 – 24** | Lenkija |
| **Lenkija** | **28 – 19** | Čekoslovakija |
| **Lenkija** | **32 – 25** | Latvija |
| **Latvija** | **44 – 11** | Čekoslovakija |
| **Latvija** | **26 – 20** | Prancūzija |

Dideliam latvių nusivylimui, šeimininkų komanda į pusfinalį neiškopė. Nors Prancūzija, Lenkija ir Latvija surinko po 5 taškus, tačiau prancūzams bei lenkams vietas pusfinaliuose garantavo geresnis tarpusavio mačuose įmestų ir praleistų taškų skirtumas (Lenkija +2, Prancūzija ir Latvija po -1) bei didesnis įmestų taškų skaičius (latviai į prancūzų krepšį įmetė 26 taškus, tuo tarpu prancūzai į lenkų – 29).

### Kova dėl 5-8 vietų

Trečiąją vietą A grupėje iškovojusi Estija žaidė su ketvirtąja B grupėje likusia Čekoslovakija, o latviai, B grupėje likę treti, turėjo kovoti su paskutinę A grupės vietą užėmusiais Egipto krepšininkais (rungtynės neįvyko, Latvijai įskaityta pergalė be kovos). Mačų nugalėtojai žaidė dėl 5-6 vietų, o pralaimėjusios ekipos turėjo kovoti dėl 7-8 vietų (Čekoslovakijai septintoji vieta atiteko be kovos).

|  |  |  |
| --- | --- | --- |
| **Estija** | **30 – 20** | Čekoslovakija |
| **Latvija** | **2 – 0** (be kovos) | Egiptas |

#### Dėl 7-8 vietų

|  |  |  |
| --- | --- | --- |
| **Čekoslovakija** | **2 – 0** (be kovos) | Egiptas |

#### Dėl 5-6 vietų

|  |  |  |
| --- | --- | --- |
| **Estija** | **41 – 19** | Latvija |

### Pusfinaliai

Pusfinaliuose jėgas išmėgino Lietuvos – Lenkijos ir Italijos – Prancūzijos rinktinės. Rungtynių nugalėtojai pateko į pirmenybių finalą, o pralaimėjusios ekipos kovojo dėl trečiosios vietos.

|  |  |  |
| --- | --- | --- |
| **Italija** | **36 – 32** | Prancūzija |
| **Lietuva** | **31 – 25** | Lenkija |

### Mažasis finalas

|  |  |  |
| --- | --- | --- |
| **Prancūzija** | **27 – 24** | Lenkija |

### Finalas

|  |  |  |
| --- | --- | --- |
| **Lietuva** | **24 – 23** | Italija |

Galutinė rikiuotė
-----------------

1. Lietuva Lietuva
2. Italija Italija
3. Prancūzija Prancūzija
4. Lenkija Lenkija
5. Estija Estija
6. Latvija Latvija
7. Čekoslovakija Čekoslovakija
8. Egiptas Egiptas

Nugalėtojai
-----------

|  |  |  |
| --- | --- | --- |
| Europos čempionais tapo šie Lietuvos rinktinės žaidėjai:* Feliksas Kriaučiūnas
* Stasys Šačkus
* Pranas Talzūnas
* Jonas Žukas
* Leonas Baltrūnas
* Zenonas Puzinauskas
* Artūras Andrulis
* Leonas Kepalas
* Pranas Mažeika
* Česlovas Daukša
* Leonas Petrauskas
* Eugenijus Nikolskis
 | Antroji vieta atiteko Italijos krepšininkams:* Livio Franceschini
* Ambrogio Bessi
* Galeazzo Dondi
* Emilio Giassetti
* Giancarlo Marinelli
* Camillo Marinone
* Sergio Paganella
* Mino Pasquini
* Michele Pelliccia
* Ezio Varisco
 | Treti pirmenybėse liko prancūzai:* Pierre Boel
* Robert Cohu
* Jacques Flouret
* Henri Hell
* Edmond Leclere
* Henri Lesmayoux
* Fernand Prudhomme
* Etienne Roland
* Eugene Ronner
* Marcel Vérot
 |

Literatūra
----------

* Auksinė žinia Europai: 1937 m. (sud. Leonas Karaliūnas). – Kaunas: Arx Baltica, 2007. – 104 p.: iliustr. – ISBN 978-9955-755-08-1

Nuorodos
--------

* FIBA Europe informacija
* Iš šešėlio – į čempionų sostą. (Sportas.info internetinė svetainė)

|  |  |  |  |
| --- | --- | --- | --- |
| 

| Ž • A • REuropos krepšinio čempionatas |
| --- |
|  |
| 
Ženeva, 1935 m. · Ryga, 1937 m. · Kaunas, 1939 m. · Ženeva, 1946 m. · Praha, 1947 m. · Kairas, 1949 m. · Paryžius, 1951 m. · Maskva, 1953 m. · Budapeštas, 1955 m. · Sofija, 1957 m. · Stambulas, 1959 m. · Belgradas, 1961 m. · Vroclavas, 1963 m. · Maskva, 1965 m. · Helsinkis, 1967 m. · Neapolis, 1969 m. · Esenas, 1971 m. · Barselona, 1973 m. · Belgradas, 1975 m. · Liežas, 1977 m. · Turinas, 1979 m. · Praha, 1981 m. · Nantas, 1983 m. · Štutgartas, 1985 m. · Atėnai, 1987 m. · Zagrebas, 1989 m. · Roma, 1991 m. · Miunchenas, 1993 m. · Atėnai, 1995 m. · Barselona, 1997 m. · Paryžius, 1999 m. · Stambulas, 2001 m. · Stokholmas, 2003 m. · Belgradas, 2005 m. · Madridas, 2007 m. · Katovicai, 2009 m. · Kaunas, 2011 m. · Slovėnija, 2013 m. · Kroatija, Prancūzija, Vokietija, Latvija, 2015 m. · Suomija, Izraelis, Rumunija, Turkija, 2017 m. · Čekijos Respublika, Gruzija, Italija, Vokietija, 2022 m. · Kipre, Suomijoje, Lenkijoje, Latvijoje, 2025 m. |

 |